sasicodes/solvari-1 huggingface dataset:
இவன் மட்டும் படிக்கப் போனவன் என்னென்ன பேச்சுகளெல்லாமோ இறக்குமதி செய்து கொண்டு வந்தது என் கொடுமை... அதெல்லாம் சும்மா கொள்கையைப் பிடித்துக் கொள்ள இங்கே வழி இல்லையா கமலம்மா?
வசதி இல்லாத குடும்பங்களில் வாழ்க்கை ஏமாற்றமாகப் போகும் போது இப்படி வன்முறைப் புரட்சிக் கொள்கைகளில் இறங்குவது நடக்கக் கூடியதென்றெண்ணினேன்.
இப்ப அளவு மீறி வசதி வாய்ப்புக்கள் இருக்கும் போது எந்த வகையிலேனும் விறுவிறுப்புத் தேட இப்படியும் ஒரு கொள்கை வலையில் விழமுடியும்னு புரிகிறது.
இம்மாதிரி விறுவிறுப்பா புத்தி தீட்சண்யமாக இருக்கும் இளசுகளை கட்சி வலைக்குள் கொள்கைகளைக் காட்டி இழுக்க பெரிய தலைகளெல்லாம் அன்றாடம் டீயில் ஒரு துளி கஞ்சாவையோ அபினையோ கூடக் கலந்து கொடுப்பாளாமே?
கூப்பிடு தொலைவில் மின் நிலையம் எழும்பிக் கொண்டு இருக்கையில் இங்கு கிடைக்கும் பங்கீட்டு அரிசியை அரை வயிற்றைக் கால் வயிறாக்கி மீத்து ஆற்றைத் தாண்டி அப்பால் இரட்டிப்புப் பட்டினி விலைக்கு விற்று வயிறு நிரம்பக் குடித்தவர்களை அவள் அறிந்திருக்கிறாள்.
அல்லது அந்தப் பாவப்பட்ட ஏழைகளுக்குப் பசித்தீ இருக்குமிடத்தில் புரட்சித் தீயை ஒரு பக்கம் துரோகிகள் மூட்ட உதவி செய்கிறாளா?
காற்று வலுத்து மரங்களைப் பேயாட்டமாடச் செய்யும் சடார் படாரென்று கண்ணாடிக் கதவுகளில் மோதி எறியும் மழைச் சாரலை எதிர்நோக்கிக் கொண்டு அவள் சன்னலுக்கு வெளியே கையை நீட்டிக் கொண்டு நிற்கிறாள்.
ஆனால் அவனைப் பார்க்கும் போது தன்னுடைய ஆற்றல்களெல்லாம் ஒளிந்து கொள்ள தேர்ந்தெடுத்த சொற்களெல்லாம் மறந்து போய்விடுமோ?
உன்னைப் பார்த்துப் பேசி எத்தனை நாட்களாச்சு நான் இப்பத்தான் கீதாமஹால் போஸ்டர் பார்த்து உன்னை நினைச்சிட்டு வந்தேன்... ஆறிப்போன ரொட்டி அதுவும் சுப்பையாவுக்கு ரொட்டி செய்யத் தெரியாது போலும் தோல் போல் இழுக்கிறது.
பிறகு கைகளைத் துடைத்துக் கொண்டு எழுந்திருக்கிறான் ஒரு சிகரெட்டைக் கொளுத்திக் கொண்டு அவளருகில் நாற்காலியை இழுத்துக் கொண்டமருகிறான்.
இரத்தப் புரட்சி செய்து சமத்துவம் கண்டிருக்கும் நாடுகளில் அச்சமில்லாத ஐயமில்லாத அவநம்பிக்கையில்லா அமைதி இருக்கிறதா என்று நீங்கள் நெஞ்சைத் தொட்டுப் பார்த்துக் கொண்டு சொல்லுங்கள்.
இது... இது... வேண்டாம் இந்த நாட்டின் பேதைமை எல்லாம் ஒன்று சேர்ந்த உருவம் ஒன்று எப்படியிருக்குமோ அப்படி இருக்கிறது உன்னைப் பார்த்தால் இவ்வளவு படிப்புப் படித்து கண் முன் நடக்கும் இத்தனை அநீதிகளையும் பார்த்து ஏமாற்று மோசடிகளுக்குக் காந்தி என்ற கவசத்தைப் போட்டுக் கொள்ளும் சந்தர்ப்பவாதிகளைத் தெரிந்து கொண்டு யமு... எனக்கு ஒரு பெரிய ஏமாற்றமாக நீ காட்சி கொடுக்கிறாய்... நீங்கள் அந்த முதலை வாயில் விழுந்து விட்டீர்கள்.
கையில் இரத்தக் கறையைத் தோய்த்துக் கொண்டு எளியரை அச்சுறுத்துவது தொண்டையைக் கிழிப்பதும் குடலை எடுப்பதும் நாகரிகமடைந்த மனிதன் ஒப்பும் செயல்களா?
தளைகளை உடைத்தெறியுங்கள் புரட்சிக்கு வழிகோலுங்கள் யமுனா ஆற்றுத் தண்ணீர் போகட்டும் போகட்டும் என்று விட்டுக் கொண்டே இருந்தால் அதுவாக இந்தா என்று நிலங்களுக்குப் பாயாது மின்சாரத்தைக் கொடுக்காது வெள்ளமாய் ஊரை அழிக்கும்.
ஐந்தாண்டுத் திட்டங்கள் இந்த நாட்டின் ஒரு சில முதலாளிகளையே கொழுக்க வைத்திருக்கிறதென்றுணர்ந்து கொள் உன்னுடைய காந்தியின் அஹிம்சை கோழைகளின் சாக்கு.
கைராட்டையிலும் பண நாயகத்திலும் விமோசனம் வர முடியாது புரட்சியானாலேயே வரும்... செய் அல்லது செத்துமடி என்று காந்தியடிகள் முழங்கிய போது இந்நாட்டு இளைஞர்களும் யுவதிகளும் எப்படி எழுந்தார்கள்?
பின்வாங்கத் துணியாத சாவை மதியாத கொள்கையையே தருமம் என்று இரத்தக் குழம்பில் நெருப்புக் குழிக்குள் அடி வைக்கும் துணிவு... அது பலவீனத்தை அடிப்படையாகக் கொண்டிருக்குமா?
வசந்தத்தின் தொடக்கத்தில் ஒரு மழை பெய்ததும் குவியல் குவியலாகப் புறப்பட்டு வரும் வண்ணத்துப் பூச்சிகளைச் சிறுமியாய் அவனுக்குக் காட்டி மகிழ்ந்திருக்கிறாள் அவள்.
பின்னர் கல்லூரி இளைஞனாக அவன் அங்கு வந்தபோது அவள் முகையவிழும் பருவத்தில் உலகையே அறியத் துடிக்கும் ஆர்வத்துடன் அவனிடம் கேள்விகள் கேட்டதுண்டு.
மனிதனாக வளர்ந்து பெற்ற மென்மையான பரிணாம அங்கிகளை உரித்துக் கொண்டு விலங்குத் தன்மையை அப்பட்டமாகக் காட்ட முனையும் இந்த சுதீரன் எப்படி உருவானான்?
யமுனா குளியலறைக்குச் சென்று காலைக் கடன்களை முடித்து இதமான வெந்நீரில் நீராடிய பின் சேலையைச் சோப்புப் போட்டுக் கசக்கி வெளியே உலர்த்தப் போகிறாள்.
நீதிபதி வீட்டுக் குழந்தைகளின் செல்லப் பிராணியாகச் சொகுசாக வளர்ந்த நகரத்து நாகரிக நாய் பொன்னைத் தேடிப் பனிக்கண்டத்துக்குச் சென்ற பேராசை மனிதனுக்குத் துணை போக கொஞ்சம் கொஞ்சமாக நாடு நகர வாசனைகளை எல்லாம் உதிர்த்து நள்ளிரவில் குந்தியிருந்து ஊளையிடக் கானகத்துக்குத் தன்னைப் பழக்கிக் கொண்ட கதை நினைவுக்கு வருகிறது.
காப்பியா டீயா... என்று அவன் மெல்லக் கேட்கையில் டீயே இருக்கட்டும் என்று கூறிவிட்டு யமுனா ரொட்டி வில்லையில் வெண்ணை தடவிக் கொண்டு நீங்கள்?...
ரங்கன் வந்தால் கொடுத்து விடுங்கள் நான் சொல்லிவிட்டுப் போகிறேன்... வாயிலில் மழை நீர்த் துளிகளை வயிரமாகத் தாங்கி மின்னிக் கொண்டு ஐந்தே இதழ்களுடன் கட்டவிழ்த்திருக்கும் அரக்கு வண்ண வெல்வெட் ரோஜாவைக் கிள்ளி அவன் ஈரக் குழலில் செருகுகிறார் கமலம்மா.
எப்போதேனும் காற்றின் அசைவில் அவை விலகும்போது பளிச்சென்று நீலமாகச் சிரித்துக் கொண்டு கதிரோன் தன் குழந்தைகளாகப் பசுமைகளை மெல்ல வருடுகிறான்.
போன மாசம் யாரோ ஒரு நீண்ட முடி வெள்ளைக்கார ஜோடி நம் குடிசையில் வந்து தங்கினார்களே அவர்கள் கஞ்சா கொண்டு வந்திருந்ததாக ரங்கன் சொன்னான்.
வெறும் ஏட்டுக் கல்வியினால் அறிவு கூடிவிட்டதாகவும் பத்திரிகை படித்து அரசியல் அக்கப்போர்களை விவரிக்காததனால் அறியாமை நிறைந்தவளென்றோ ஏன் எடைபோடுகிறாய்?
அந்தப் பெண் எத்தனை அழகு எத்ர பாக்யசாலி ஒருபாடு படுச்சு டீச்சர் உத்தியோகம் பார்ப்பது எத்ர கேமன்மை யானு இப்படி வெயிலும் பனியும் கொண்டு மழயும் சகிச்சி மானத்தையும் மண்ணையும் பார்த்து வாழ்வதொரு வாழ்வான்னு நினைச்சிருக்கும் யமு.
தியாகத்திலே ஆரம்பிச்சு அஞ்சு ஏக்கரும் பத்து ஏக்கரும் வாங்கினவர்கள் பொது வாழ்வில் சுயநலப்பசை ஒட்டி ஒட்டிப் பதவிப் பித்தாகி விட்டதைக் கண்ணால் பார்க்கலே?
ஒரு செரட்டைச் சில்லுகிட்டியெங்கிலும் அதையும் தேச்சு மினுக்கிக் கலாவஸ்துவாக ஆக்குவதுபோல் வாழ்க்கையை வாழணும் குஞ்ஞே.
பதவியில் அமருமுன் நம்முடைய தலைவர்களின் பேச்சுகளும் நடப்பும் பிறகு கொள்கைகளைக் கையாள ஆட்சி கைக்கொண்டு பிறகு மாறிப் போவதால் தான் இளந் தலமுறை நம்பிக்கையில்லாமல் போனது.
தனிமனிதனின் ஒரு தூய்மையான நடப்பினாலேயே நாணயம் ஒழுங்கு எல்லாம் இருந்தாலே சமுதாயமும் ஜனநாயக அரசாட்சியும் மேன்மையாகும்...
இந்த நூற்றாண்டுத் திட்டமாக வெறும் பாதயாத்திரையோடு நிற்காமல் மூலை முடுக்கெல்லாம் முக்கியமாக மனுஷ மதிப்புகளுக்கு இடம் கொடுக்காத நகரத்தில் நெறியோடு கூடிய வாழ்க்கைக்குப் பிரசாரம் செய்ய வேணும்.
ஒரு பத்து ஸ்கூலில் சர்வோதய சேவா சிரமத்தைச் சேர்ந்த யமுனா காந்தியப் பிரசாரம் செய்யப் போவதாக ஏற்பாடு செய்யலாம்னு வச்சால் ஒவ்வொரு ஸ்கூலும் அரசியலுக்கு அப்பால் இருக்கணும்.
அரசு ஸ்கூல் ஒருவகை மானேஜ்மெண்டாயிருந்தால் ஒரு குறிப்பிட்ட கட்சிண்ணு சார்ந்து இருந்தால் கஷ்டம்... ஆசிரமம் வழியாகக் கோவை செல்லும் பஸ் முக்கி முனகிக் கொண்டு வருகிறது.
அடர்ந்த காடுகள் மண்டிக் கிடக்கும் ஆற்றின் கரைகளினூடே அவள் சிறுமியாய் ஜோசஃபுடன் எத்தனை நாட்கள் குதித்து நடந்திருக்கிறாள் அணைத்திட்டங்கள் வருமுன்பு அங்கு பள்ளிக்கூடம் கிடையாது.
காடை உடை புளி ஆல் அத்தி கோங்கு மரங்களிடையே காட்டுக் கொடிகள் பின்னிப் படர்ந்து கிடக்கும் இடங்களில் வன விலங்குகளின் அச்சம் உணராமல் முன் செல்வாள்.
சிவந்து நீரோட்டம் வாய்ந்த நெல்லிக்கனிகளைக் கடித்துக் கொண்டு சென்ற அந்த நாட்கள் எவ்வளவு இன்பமானவை ஒருமுறை சுதீரை அழைத்துச் சென்று யாரோ ஒரு இருளப் பிள்ளையைக் கத்தச் சொல்லி கரடி கத்துகிறது என்று அச்சுறுத்திக் கைகொட்டிச் சிரித்திருக்கிறாள்.
பாறை இடுக்குகளில் பெரிய கொடுக்கோடு குடியிருக்கும் தேள் வர்க்கங்களைக் காட்டி அம்மாவன் அவளுக்குக் கொல்லாமையும் அஞ்சாமையும் பழக்கியிருக்கிறார்.
பெரிய புற்றுக்குள் பாம்பு இருக்குமோ என்று குச்சி கொண்டு குத்திப் பார்க்கக் கூடாது என்று சுதீருக்கு அந்தக் காலத்தில் அவள் விளக்கியதுண்டு.
அவளும் அம்மாவனும் தந்தையும் தாயும் ரங்கனும் அவன் குழந்தைகளும் காலையில் அங்கு சென்று பிரார்த்தனை பாடி நீராடி கூட்டாஞ் சோறு பொங்கி உண்டு களித்த நாட்கள் பல.
உதகைக்கு வந்தாலும் இம்முறை ஆசிரமத்துக்கு வரவேயில்லை... சுதீர் தான் ஓட்டும் ஆசனத்திலிருந்து கதவைத் திறந்து கொண்டு சிரிக்கிறான்.
கோயமுத்தூர் கூட்டத்துக்குப் போகிறேன் என்று சொல்லியிருப்பாரோ போகும்போது கமலம்மா புடவையைக் கொண்டுபோய்க் கொடு என்று சொல்லியிருப்பாரோ?
பெண்கள் வாசனை முகப்பொடியும் பூவுமாகக் கடைவிரித்து அலங்காரம் செய்து கொள்ளும் அறையில் அந்த மணங்களை அமுக்கிக் கொண்டு உட்புறமிருந்து நாற்றம் வீசுகிறது.
தங்கள் மனப் பலவீனங்களையும் உடல் அழுக்குகளையும் வெளியில் காட்டுவதைப் பண்புக் குறைவாகவும் அநாகரிகமாகவும் கருதும் காலம் பழையதாகி விட்டது என்று அவளுடைய அம்மா சொன்னது நினைவுக்கு வருகிறது.
தந்தை படுக்கையோடு படுக்ககயாக நோயில் விழு முன் ஐந்தாறு ஆண்டுகளுக்கு முன் அவளும் தாயும் மதுரைப் பக்கத்துக் காந்தி கிராமத்துக்குப் போனார்கள்.
ஆனால் இந்தப் பளிங்குக்கல் பரவிய குளியலறையில் வந்து புழங்கும் நாகரிக மக்கள் சுதந்திரத்தின் சுகம் மிஞ்சி அகம்பாவமாகிவிட்ட நிலையில் தங்கள் மலினங்களை நாணமின்றி வாரி இறைக்கின்றனர்.
யமுனா துடைப்பம் தேடித் தேக்க நீரைத் தள்ளித் துப்புரவு செய்கையில் ஒரு முப்பது வயசுக்காரி மூன்று வயசுக் குழந்தைக்குரிய உடையுடன் அங்கு வருகிறாள்.
மனிதன் சந்திரனில் காலூன்றி மனித குலத்துக்கு ஒரு முன்னேற்றத் தாவல் என்று முழங்கிய வீரனைப் பற்றிய விமரிசனங்கள் கலகலக்கும் சிரிப்புகள் கத்திக்குத்து இரத்தங்கள் பெண்ணுடலின் விரிவான கோலங்கள் காமக் களியாட்டங்களின் சங்கேதப் படலங்கள் ஆகியவற்றை அட்டைகளில் விளம்பரம் செய்து கொண்டிருக்கும் புத்தகங்களைத் தள்ளு வண்டியில் வைத்துத் தள்ளிக் கொண்டு ஒரு அழுக்குச் சட்டைப் பையன் ரெயிலடி மேடையில் ஊர்ந்து செல்கிறான்.
யமுனா எனக்கு உன்னைப் பார்க்கப் பெருமையாயிருக்கு ஒரு கலாகாரன் தன் சிருஷ்டியைப் பார்த்துச் சந்தோஷப்படுவது போல் நிண்டம்மையும் அச்சனும் காட்டுக் குழந்தைகளை மக்களாய் சுவீகரிச்சு உன்னை நான் சுவீகரிச்சு மகளே வில்வித்தையும் குதிரையேற்றமும் கற்பிச்சு மகனை யுத்தரங்கத்துக்கு அனுப்புவது போல் எனக்குள்ளே ஒரு எண்ணம்.
ஆனால் எத்ர கட்டிக் கொடுத்தாலும் சொல்லிக் கொடுத்தாலும் சமர பூமியைக் கண்டதும் நடுநடுங்கிப் போகிறவர்கள் தான் இந்த அஹிம்சா வழியில் அதிகமான பேர்களும் பதவியையும் பொறுப்பையும் வகிக்க வருபவர்கள் தான் எல்லாரும்.
நீ ஏது பதவி வகிச்சாலும் எரிமுட்டை தட்டி ஜீவனம் செய்தாலும் பத்து நூறு குட்டிகளுக்குப் படிப்பிச்சாலும் ஒரு முரட்டுப் புருஷனுக்கு மணவாட்டியானாலும் சத்தியத்தையும் அஹிம்சையையும் முழு வடிவத்தில் அந்த வாழ்விலே அந்தத் தொழிலிலே காணவேணும்.
ஊருக்கு இதைச் சொல்லத்தான் உன்னை ஆசையோடு உருவாக்கினேன்... சரளமாக மெதுவாக இழிந்து கொண்டிருந்த அருவி பெரிய பெரிய பாறைகளையும் மண்ணையும் காட்டிக் கொண்டு வறண்டு விட்டாற்போல் அவளுக்குத் தோன்றுகிறது.
உங்களிடம் சொன்னால் கேலி செய்வீர்கள்... அக்கரையிலிருந்து மாரன்கோரனெல்லாம் இங்கு வந்து அரிசி கேழ்வரகெல்லாம் கடத்திப் போகலாமா?
அம்மாவே யார் பக்கம் என்ன நினைக்கிறாள் என்னிடம் ஏன் மறைக்கிறாளென்று புரியவில்லை அம்மாவா ரத்தப் பசிக்காரர்க்குச் சோறிடுவது முறையோ அம்மாவா?
அக்கரையில் சுதீர் அப்பாவி மலைக்காட்டுப் பணியரையும் அடியரையும் ரத்தப் பசிக்காரர்களாக்க அந்த துரோகிகளுக்கு இங்கே தெரிந்து உதவி செய்யலாமோ?
யமுனா காட்டில் இருக்கும் நிசப்புலிகளை விட நாட்டில் பசுத்தோல் போர்த்திய புலிகள் நிறைய வளர்ந்துவிட்ட அபாயத்தைச் சமாளிக்க நிசப்புலிகளே வந்து போலிகளைக் காட்டிக் கொடுக்கும் நிலை இன்றைக்கிருக்கிறது.
பாபுஜி நவகாளியில் அடிவச்சு யாத்திரை செய்தப்போள் பிரார்த்தனைக் கூட்டத்தில் கொள்ளைக்காரனும் கொலைகாரனும் வந்து கண்ணீர் விட்டதை நான் பார்த்திருக்கிறேன்.
சுதீரனும் சகாக்களும் நம் ஆசிரமத்தை இரத்தக் களறியாக்க வரும்போதும் அஹிம்சை தீபத்தைக் கையிலேந்திக் கொண்டு அச்சமின்மை என்ற வாளாயுதத்தை நெஞ்சில் தாங்கி நிற்போம்.
கார் அலையக்குலைய வேகமாகக் கொண்டு வந்துவிட்டது அவள் ஒன்றைத் தின்று முடித்து இன்னொன்றைக் கடிக்கையில் யமுனா பாதிகூட மெல்லவில்லை.
இந்தக் கட்சி பதவிக்கு வருவதற்கு மக்கள் எல்லோரும் இதற்கு முன் இருபது வருஷ ஆட்சியில் தங்களுக்கு அடிப்படைத் தேவைகூடக் கிடைக்கவில்லைன்னு புரிஞ்சிட்டதுதான் காரணம்.
வாழ்க்கையில் அரசியல் என்றாலும் அதில் ஒரு முகமாகக் குவிய திட்டவட்டமாக இளவயசில் ஒரு கோட்பாட்டை வரையறுப்பது சுதந்திர சிந்தனைகளைத் தடைச் செய்வதுதானே?
ஆழ்ந்து சிந்தனை செய்தால் சுதீர் கூறினாற் போல் வாழ்க்கையில் ஒரு போலித்தனம் வளரவே அவர் வழி காட்டி இருக்கிறார்... ஆமாம் பரங்கிமலைக்கும் பல்லாவரத்துக்கும் நடுவே வீடு... சந்தானம்னு செகரிடேரியட்லேருந்து ரிடையராகி இருக்கிறார்.
நான் வரேன் யமு ஒரு நாளைக்கு நிச்சயமாக நீ என் நிகழ்ச்சிக்கு வரணும் என்று விடை பெற்றுக் கொண்டு அருணா கைப்பையை ஆட்டிக் கொண்டு குதி உயர்த்தும் குமிழ் செருப்பு டக்டக்கென்று ஒலிக்க நடந்து செல்கிறாள்.
செந்தாழை நிறம் அந்தணன் என்ற நிலைக்குரிய மென்மையையோ மேன்மையையோ உடனே ஏற்றி வைத்துவிட முடியாமல் முகத்தில் ஒரு முரட்டுத்தனம் தெரிகிறது.
சென்ற தடவை அவள் பெரிய தந்தையின் வீட்டில் சில நாட்கள் தங்கிய போது கூடக் காங்கிரஸின் கொள்கைகளை வாயில் வறுத்து அரைத்துக் கொண்டிருந்தார்.
என்று அவன் கேட்க அவள் பரவாயில்லை என்று தடுக்க இறுதியில் சற்றுப் பலமாகவே பிடுங்கினாற் போல் பெற்று கூட வந்த ஒரு போர்ட்டர் தலையில் வைக்கிறான்.
நாட்டுக்காக விரலசைக்காத கபோதிகள்ளாம் கதரின் பேருக்கே ஒரு கெட்ட பேர் ஏத்த மாட்டிண்டு இன்னிக்கு இம்பாலா காரில் போறப்ப இப்படியும் ஒரு குடும்பம் இருக்குமான்னு ஆச்சரியப்பட்டேன்... நல்ல வேளை இந்துநாத் அவள் பேசவேண்டுமென்று எதிர்பார்க்கவில்லை.
தென்படும் சுவர்களிலெல்லாம் போஸ்டர்கள் சினிமா அரசியல் இலக்கியம் தனி மனிதப் பிரவாகம் எல்லாமே சுவர்களில் ஓ நகரம் நகரம் தான் இந்தப் போலிகளுக்கெல்லாம் சாவு மணி அடித்து உண்மையான தியாகிகளை நாட்டுப்பற்று உள்ளங்களைச் சேர்த்து அரசியலைப் புனிதமாக வளர்க்க வேண்டும் என்ற நோக்கத்துடனே நான் அரசியலுக்கு வந்தேன் மிஸ் யமுனா.
நீங்க சும்மா மேடையில் நின்னாலே போதும் கூட்டம் தன்னால மயங்கிடும் என்று சொல்லிவிட்டு அவன் கண்ணாடியில் அவள் முகம் தெரியாதபடி நகர்ந்து கொள்கிறான்.
இந்த மாதிரி இன்டலக்ச்சுவல்களெல்லாம் ஒதுங்கி ஒதுங்கித்தான் இன்னிக்கு அரசியல் சாக்கடை மட்டத்துக்கு வந்திருக்கு... அரசியல் வேண்டாம் அப்ப சர்வோதயம் அது இதெல்லாம் எப்படிச் செயல்படும்?
அதில்லாமல் ஒரு சுக்கும் நடக்காது... அவர்களுடைய கானகப் பகுதியில் அரசியல் கூட்டங்கள் நடப்பதில்லை என்றாலும் பல இடங்களிலும் அவள் அரசியல் கூட்டங்கள் கேட்டதில்லையா?
அடுக்கு மொழி அலங்காரங்கள் நீதி நூல்களிலிருந்து மேற்கோள்கள் சொற்களே ஆயுதங்கள் அத்தகைய அரங்குகளுக்கா அவள் தயாராக வேண்டும்?
உயர் பண்புகளுடைய பெண் ஒருத்தியின் மனசில் கற்பு நெறி எப்படி வேரூன்றியிருக்குமோ அப்படித் தீர்மானமான அரசியல் பதவிகளைச் சாராத பொறுப்புக்குரியவளாகவே அவள் தன்னை வளர்த்துக் கொண்டிருக்கிறாள்.
அங்கே அவர் வீடு கட்டிய காலத்தில் ரெயில் நிலையம் இருந்த ஒன்றரை மைல் தொலைவுக்கும் சில குடிசைகளைத் தவிர சுற்று வட்டத்தில் ஒரு வீடு கிடையாது.
தையற் கடைகள் கசாப்பு மின்கடை லாண்டிரி சைக்கிள் கடை அடகுக் கடைகள்... கடைகள் மனிதர்கள் அரசியல் கட்சிகள் தெருக்கள் குடிசைகள் சாக்கடைகள் கடன்காரர்கள்... இவை வளர்ச்சியின் அம்சங்கள் தாமோ?
நல்ல உயரம் பருமன் மஞ்சளில் இளம் பச்சை இலைகள் அச்சிட்ட நைலக்ஸ் அதே கடுகு மஞ்சளில் குட்டைக் கையும் அரை முதுகுமாகச் சோளி.
முன்பு மாடியில் ஓர் அறையும் வராந்தாவுந்தான் இருந்த நினைவு இப்போது இரண்டு பக்கங்களும் இரண்டு படுக்கை அறைகள் குளியலறைகள் இருக்கின்றன.
இங்கே என்ன கஷ்டம் பழனி பழனி அம்மாவுக்கு வெந்நீர் இங்கே கொண்டு வை குளியலறையில் அமிழ்ந்து குளிக்கும் பிளாஸ்டிக் தொட்டி துடைக்கும் துண்டுகள் சோப்பு வாசனைகள்.
பட்டுத் துணியைக் கொண்டு மூடினாற் போல் செவிகள் சூடேற வாளியில் சேலையைப் போட்டு வந்து ரெயிலழுக்குப் போகத் துவைத்துத் தோட்டத்தில் உலர்த்துகிறாள்.
இப்படிச் சொன்னதுங்க மனசு தெரியாமப் பெத்தவங்களும் இருந்தா பஸ்ஸைத் தவறவிட்டாப் போல வாழ்க்கையைத் தவற விட்டுவிட்டுத் தலை நரைச்சும் தளர்ந்தும் போகிறதுங்க?
நான் அதைச் சொல்லலே பெரியப்பா எனக்குக் கல்யாணம்னா வரதட்சணை கேட்கிறவர்களுக்கு நானே சம்மதிக்க மாட்டேன் என்று சொல்ல வந்தேன்.
அந்த இருட்டுக் காட்டிலே ராட்சஸச் சக்கரங்கள் சுழன்று தேஜோ மயமாக ஒளியை உமிழ்ந்து கொண்டிருக்கும் காட்சிகளைப் பார்த்திருப்பாரா இவர்?
எங்கிருந்தோ குடும்பம் குடும்பமாய்ப் பஞ்ச பனாதைகளும் வந்து கல்லுடைத்து வயிறு பிழைத்து தேரும் திருநாளும் கொண்டாடியதைப் பார்த்திருப்பாரா?
விளக்கென்றால் இன்னதென்று தெரியாமல் காட்டுக்குள் என்றோ வலை வைத்துப் பிடித்த விலங்குகளின் இறைச்சியை அடுப்படியில் கட்டித் தொங்கவிட்டு அடுத்த விலங்கு விழும் வரை வைத்து உண்டும் உண்ண ஒன்றுமிராமல் பட்டினி கிடந்தும் மலேரியாவிலும் அறியாமை நோய்களிலும் சீழ் பிடித்து நெளிந்த சமுதாயம் இன்றைக்கு ஒளியிலே சிரிக்கும் காட்சிகளைக் கண்டு அந்தப் பெருமிதத்தை அநுபவித்திருப்பாரா?
ரங்கிக்கும் முருகிக்கும் பிரேமா குதித்துக் குதித்துக் கோலாட்டம் சொல்லிக் கொடுக்கையில் அவர்களின் முகங்களில் மலரும் உற்சாகங்களைக் கண்டிருப்பாரா?
அவரா இவரிடம் அந்தச் சேவை வாழ்க்கையைப் பற்றிக் குறைபட்டிருப்பார் அப்படியே அம்மை அப்பாவை வழி திருப்பி விட்ட குற்றத்தைச் செய்திருப்பவளானால் அது வாழ்த்தப்பட வேண்டியதன்றோ...?
அவங்க வந்தா கல்யாணம் பிறகு மெடர்னிடி லீவு... லீவுக்குப் பதிலாள்... ரெட்டைப்படிச் செலவு... கம்பெனிக்கு நஷ்டம் என்னதான் ஆயிரம் சமம்னாலும் நாங்க வருஷக் கடைசின்னா ராப்பகலாய் ஆஃபீஸீல் உட்கார்ந்து வேலை செய்வோம்.
மணிப் பிரவாளப் பேச்சுகள் சிரிப்பொலிகள் பட்டு மென்மைகளின் சரசரப்புக்கள்... நீரு கண்ணாடியின் முன் வலமும் இடமுமாக அசைந்து பார்க்கையில் கச்சிதமாய் விழுந்திருக்கு... என்று தோழி முத்தாய்ப்பு வைக்கிறாள்.
ரூபமாலாவுக்கு அவன் தான் வாடிக்கை... கொண்டையை அவிழ்த்து பின்னலைப் போட்டுக் கொண்டு மீண்டும் ஒரு முக ஒப்பனை திருத்தம் முடித்து அவள் கிளம்ப மேலும் அரை மணியாகிறது.
ஆனா என்னைவிட ரெண்டு மாசம் சின்னவ... ஏய் ஐடியா நாமும் நூற்றாண்டு கொண்டாடலாம் ரேகாவின் தங்கை டான்ஸ் ஆடத் துடியாய்த் துடிக்கிறாள்.
அரசியல் வண்ணங்களின்றி உயரிய இலட்சியங்களை இளம் உள்ளங்களில் தோற்றுவிக்க வேண்டும் என்ற நோக்கத்துடன் வந்திருக்கும் அவளுக்கு ஏமாற்றமே மிஞ்சுகிறது.
காந்திய லட்சியவாதி காந்தி இந்த நூற்றாண்டு கண்ட மாதர்குலமணி என்றெல்லாம் சம்பந்தமில்லாமல் அடைமொழிகளும் அடுக்கு மொழிகளுமாகப் பாராட்டி நன்றி தெரிவிப்பார்கள்.
சில பள்ளிக்கூடங்களில் காந்தி கண்காட்சி என்று பத்திரிகை அட்டைப்படங்களை சினிமாக்காரர்கள் உட்பட கத்தரித்து ஒட்டி வைத்திருக்கின்றார்கள்.
ஒரு மாதர் சங்கத்தில் வயிரமும் பட்டும் பளபளப்பை வாரி வீச சதைகள் உடை மீறிப் பிதுங்கி வழிய ஒரு அம்மாள் தலைமை வகித்தாள் காந்தி நம் நாட்டுக்குச் சூது செய்து வாது செய்து சுதந்திரம் வாங்கிக் கொடுத்தார் என்று தொடங்கி தன்னையும் காந்தியோடு ஒப்பிட்டுப் பேசலானாள்.
அன்றாட வாழ்க்கையில் குழந்தைகள் சத்தியம் எளிமை அஹிம்சை ஆகிய லட்சியங்களோடு வாழ முயல வேண்டும் என்பதுதான் அவள் பேச்சின் சாரம்.
ஆனால் தலைமை வகித்து முடிவுரை செய்பவர்களோ நன்றி கூறுபவர்களோ பேச எழுந்திருக்கும் போதே தன் முயற்சிகள் பயனளிக்கப் போவதில்லை என்ற நிராசையே அவளுக்கு உண்டாயிற்று.
நேர் எதிரே மாமா சுதீரின் தந்தை ஆலமரமாய்ப் பரவி நிற்கும் வர்த்தக நிறுவனத்தைத் தோற்றுவித்த முதல்வர் படத்தில் காட்சி தருவார்.
அந்தக் காலத்தில் கதர் உடுத்தி காந்தி பக்தரானாலும் தொழில் வளர்ச்சிக்கு அந்த இலட்சியங்கள் முட்டுக்கட்டை போடாதவாறு பார்த்துக் கொள்ளத்தானே வேண்டும்?
பக்கச் சுவரை ஒட்டி இரண்டு தென்னை மரங்கள் ஓங்கி உயர்ந்து ஊஞ்சல் தொங்கும் மூன்றாம் மாடி முகப்புக்கு அழகு செய்கின்றன.
மண் தொட்டிகளிலிருந்து படாதப் பூங்கொடிகள் தொங்கும் இழைகளில் ஊசலாடிக் கொண்டு மயங்கச் செய்யும் பசுங்குவியல்கள் இத்தனை கோலாகலத்திலும் மனிதப் பூண்டைக் காணவில்லையே?
பின்பகுதித் தாழ்வரையில் சமையற் பணியாளர் சுப்பையா இல்லை ஒரு கயிற்றுக் கட்டிலில் உட்கார்ந்து திடீர்ச் செய்திகளைச் சுடச்சுடத் தரும் தாளைச் சுவாரசியமாகப் படித்துக் கொண்டிருக்கிறார்.
ரேகா கூட இன்டர்நேஷனல்னு வந்திருக்கும் கெஸ்ட் கூடப் போயிருக்காப்பல... அவளுடைய எளிமையான கோலம் கமலம்மாவிடம் ஏதேனும் உதவி கோரி வரும் ஏழைப் பெண்ணாக அவருக்கு உணர்த்தியிருக்க வேண்டும்.
மனிதகுலம் நாகரிகப் பாட்டையில் செல்கிறது என்று இந்த மாளிகைகளை மட்டும் பார்த்துக் கொண்டு சொல்பவர்கள் மனச்சாட்சியைக் குழி தோண்டிப் புதைத்தவர்கள் தாம் வேறென்ன?
சுவரின் எதிரே வரிசையாகச் சுவரொட்டிகள் ஒன்றன் மேலொன்றாக நீ முந்தி நான் முந்தி என்று அடிபிடியாகப் பற்றிக் கொண்ட இடங்களிலெல்லாம் சுவரொட்டிகள்.
காமக் களியாட்டங்களின் பச்சையான காட்சிகளை முச்சந்தியிலும் நாற்சந்தியிலும் பெரிய அளவில் வைக்கிறார்கள் இங்கே கழுத்து நோகாமல் பார்க்கச் சிறிய அளவில் ஸெக்ஸ் காட்டுமிராண்டித்தனமான கொலை கொள்ளை வன்முறை என்று ஒரு படத்தின் காட்சிகளைப் பற்றிய சுய விளம்பரங்கள்.
என்னடா வரேன்னு சொல்லிட்டுப் போனானே ஆளையே காணோமேன்னு நினைக்கப் போறீங்க... என்று குரலை இறக்கி அவன் முடிக்கு முன் யமுனா குறுக்கிடுகிறாள்.
உள்ளே வாங்கோ ஒரு காப்பி இல்லாட்டா வேறு ஏதானும் சாப்பிடலாம்... மழைக்கு நின்ற இடம் ஓட்டல் படிதான் என்பதை அவள் இப்போதுதான் கவனிக்கிறாள்.
கைக்குட்டையால் நெற்றியை ஒத்திக் கொண்டு மிஸ் யமுனா நீங்க நிச்சயமா அரசியல் உலகுக்கு வந்துதான் ஆகணும் என்று புன்னகை செய்கிறான்.
உண்மையில் தீராத மற்றும் மரணத்துக்கஞ்சாத நேர்மையும் எளிமையுந்தான் தேவையென்று சொல்ல வந்த அவள் இந்த வகையில் தான் பிறரைக் கவருகிறாளா?
நீங்க ரொம்ப குறும்பு போலிருக்கு அரசியல்னா இப்ப அவனவன் பதவி பணம் அதிகாரம்னு முன்னேற வாய்ப்பளிக்கும் களம்னுதான் அர்த்தம்.
நீங்க நிச்சயம் இந்த எழுபத்திரண்டில் எங்கேயானும் நின்னு ஜயிச்சு நிச்சயமாப் பதவிக்கு வந்தே ஆகணும்... வரணும்... உங்களைப் போல இருக்கிறவள்ளாம் இப்படிச் சொல்லித்தான் இந்த நாடே உருபடாம போயிருக்கு.
நீங்க மாட்டேன்னா யார் விடப் போறா நான் முதல்ல இப்ப ஒரு டாக்சியைப் பிடிச்சிண்டு வரேன்... என்று வேட்டி தடுக்க நிழலுள்ள நடை பாதையோரம் சென்று வண்டி பேசுகிறான்.
பொறுமை... உனக்குப் பொறுமை வேண்டும் மகளே என்று மட்டும் எழுதிவிட்டு வேடிக்கை பார்க்கும் அம்மாவனிடம் குழந்தையைப் போல் கோபம் கொள்கிறாள்.
அந்தப் பழைய மூக்குக் கண்ணாடி கடியாரம் பாதக் குறடுகள் இதெல்லாவற்றையும் பார்ப்பதற்கு இந்த மழையில் க்யூ வேறு நிற்க வேண்டும் வேற வேலையில்லை பின் இந்த ரயிலுக்குப் பள்ளிக்கூடங்களிலிருந்து வாண்டுகளெல்லாம் கூடப் போறாங்களே?
ஆனால் இம்மாதிரியான இலக்கியம் சமுதாயம் என்ற போர்வைகளைப் போர்த்துக் கொண்டு தான் அந்த அறிவியல்வாதிகள் கட்சி வலையை விரிக்கிறார்கள் என்பதை அவள் அறிந்திருக்கிறாள்.
மேல் கீழ் என்ற பாகுபாடுகள் இருந்தே தீர வேண்டும் என்ற உடும்புப் பிடிக்குள் தங்களை வளர்த்துக் கொண்டிருக்கும் தலைமுறைக்கு ஆத்திரம் வருகிறது.
பெய்யாத மழை கொட்டித் தீர்த்து ஏரி குளங்களை நிரப்பிவிட்டு குடிசைகளை மிதக்கவிட்டு இன்னமும் தூற்றலும் முணுமுணுப்பாக இருக்கிறது.
வீட்டில் ஒருவரும் இல்லை என்று அறிந்த பின் தொலைபேசியை எடுத்து அந்த வட்டத்துக் காங்கிரஸ் கட்சி அலுவலகத்தைக் கூப்பிடுகிறாள்.
வழக்கம் போல் நாள்தாளைப் பார்த்து பாங்கி தேசியமயம் ரபாட் கொட்டித் தீர்க்கும் மழை பிவாண்டி என்று பெரியப்பாவின் மனசுக்கேற்ப அரட்டையடிக்க அவர் வயசுக்கொத்தவர்கள் யாரேனுந்தான் வந்து போகிறார்கள்.
அங்கேதான் டிரேட் யூனியன் லீடரா உற்பத்தியாயிருக்கான் சுதீர்குமார்னு கேள்விப்பட்டிருப்பியே டெரரிஸ்ட் சபோர்ட்டர்னான் ஒரு சோடாபாட்டில் கண்ணாடி.
கேட்டுக் கோண்டே அருகில் நகர்ந்தபடி கண்களால் ஒரு அதட்டல் அசட்டுப்பிசட்டென்று பேசாமல் வண்டியில் ஏறிக்கொள் என்று பொருள்பட அவள் பின்புறம் ஏற கதவு திறக்கிறான்.
எல்லாத் தாள்களிலும் அருணா உதயசூரியன் டாலர் சங்கிலி மார்புக்குழியில் பளிச்சிட கறுப்புப் பின்னணி சிவப்பு ரோஜாப் புடவையில் சிரிக்கிறாள்.
இப்ப இவங்க கொடியைப் போட்டு எங்க சாதனைங்கறான்... எல்லா இடங்களிலும் மண்ணின் சுவடறியாக் குழந்தைகளைத் தாம் இந்த அரசியல்வாதிகள் ஆசைகாட்டிக் கைக்குள் போட்டுக் கொள்கிறார்கள்?
யமுனாவும் இந்துநாத்தும் வண்டியிலிருந்து இறங்குகையில் சுருண்ட கிராப்பும் இறங்கிய கிருதாவுமாக ஒரு இளைஞன் முன்வந்து கைகூப்புகிறான்.
எதிரே வரிசை வரிசையாக அமர்ந்திருக்கும் முகங்களில் ஒன்று கூடப் பெண்ணுக்குரியதில்லை இன்றைய இளம் பெண்கள் அரசியலிலோ வேறு வகையான சமுதாய வாழ்விலோ எந்த அளவுக்கு ஆர்வம் கொள்கின்றனர் என்பதற்கு ஓர் அளவு கோலாக அந்தக் கூட்டம் இருப்பதாக நினைக்கிறாள்.
குறுந்தாடி நீண்ட கிருதாக்கள் அரும்பு மீசை உள்ளத்தின் விகாரங்களை வெளியாக்கும் வகையில் ரோமக் கோலங்கள்... காந்தியடிகள் கூடச் சில படங்களில் மீசை வைத்துக் கொண்டிருக்கிறார்.
காந்தியின் வழியிலேயே எண்ணங்களை வளர்க்க அதே பாதையில் முதிர்ந்திருக்கும் அவர் பேச்சைக் கேட்க இங்கே கூடியிருக்கும் கூட்டத்தை வரவேற்கிறேன்.
மாறுபட்ட கருத்துக்கள் மோதிச் சிதறிக் குழம்பிக் கலங்கி புதிய எண்ணங்கள் உருவாக வேண்டும் என்பது எங்கள் நோக்கம்... முகங்களைப் பார்த்துக் கொண்டே இருந்ந்தவர்களுக்குச் சட்டென்று எல்லாம் அசைவற்று நின்றாற் போல் இருக்கிறது.
விஞ்ஞான அறிவியல் வளர்ச்சியினால் மனிதனின் விலங்கியல் தன்மையே பெருகுமானால் அவன் உண்மையில் ஒளியை நோக்கி விடுதலை பெற்றிருப்பவனல்ல.
இந்த உண்மையான சுதந்திரத்தையும் சமத்துவத்தையும் தன்னைத் தானே கட்டுப்படுத்திக் கொள்ளாத அன்புநெறியில் வாழ்ந்தால் காணலாம் என்கிறார்.
கால்வரையறை என்ற ஒன்றை நினைவில் வைத்துக் கொண்டு கேட்பது நல்லது... இந்த ஒரு அம்சம் கூட்டத்தின் பிற்பகுதியில் தலை நீட்டும் என்பதை அவள் எதிர்பார்க்கவே இல்லையே?
பிற நாடுகள் சர்வ நாச சக்தி படைத்த ஆயுதங்களைத் தயாரிக்கும் போது இன்னொரு கன்னத்தையும் திருப்பிக் காட்டுகிறேன் என்று சொல்வது நகைபுக்கிடமில்லையா?
மனிதன் தேவைகளைக் குறைக்காமற் போனால் குலம் அழிந்து போகும் என்று அச்சுறுத்தும் சகோதரி மனிதன் வீடு வாசலுமின்றி விலங்கோடு போர் புரிந்து பச்சை ஊனைப் புசித்த நாட்களில் தேவைகள் மிகக் குறைவாக இருந்ததால் அந்தக் காட்டுமிராண்டியே இன்றைய மனிதனை விட மேலானவன் என்று கருதுகிறாரா?
இந்தப் படியிலிருந்து மீண்டும் விலங்குத் தன்மைக்கு இழிந்து கொண்டிருப்பதையே இப்போது உலகெங்கும் நிகழும் பல நிகழ்ச்சிகளிலிருந்து தெளிவாகக் காண்கிறோம்.
அந்த எல்லை இருக்கும் சக்திகளைப் பகிர்ந்து கொண்டு எல்லோரும் உணவு உடை உறையுள் என்ற அடிப்படைத் தேவைகளையேனும் அநுபவிக்கப் போதுமான இடத்தில் குறிக்கப்பட வேண்டும்.
ஒரு வீட்டில் தட்டுப்பாடு வந்து புதிய பயிரைத் தெய்வத்துக்குப் படைக்குமுன் கொய்ய நேர்ந்தால் அதைத் தவிர்க்க மற்றவர்கள் போட்டி போட்டுக் கொண்டு அவர்களுக்குத் தானியம் அளிப்பார்கள்.
கைராட்டையை விண்வெளிக் கலத்தை விட மேன்மையாக ஏன் கருதுகிறேனென்றால் எல்லோரும் விண்வெளியில் செல்லும் பேராசையில் சோர்ந்து விழுவதை விட எல்லோரும் மானம் காத்துக் கொள்ளத் தம் உடையைத் தாமே தயாரித்துக் கொள்வதனால் பல எளியோரின் பிரச்னைகளைத் தீர்க்கலாமே என்பதனால்தான்.
நாட்டில் வேறு புதிய புதிய சமயங்களும் கொள்கைகளும் மோத வந்துங்கூட சத்தியம் அஹிம்சை அன்பு ஆகிய நெறிகளின் அடிப்படையில் உயர்ந்து நிற்கும் ஆன்மிக வாழ்வு என்ற தத்துவத்தில் நோக்கத்தில் எல்லாச் சமயங்களும் ஒன்றே என்று நிலை கண்டதனாலேயே இந்தச் சமுதாயம் இன்னும் புதுமை அழியாமல் நிலைத்து நிற்கிறது... ஒலி பெருக்கித் தண்டைப் பற்றிக் கொண்டு அவள் புன்னகை புரிகிறாள்.
மன்னிக்க வேண்டும் நண்பரே நான் உயரிய இலட்சியங்களைப் பற்றியே பேச வந்தேனே ஒழிய காந்தி என்ற தனி மனிதரைப் பற்றியே பேச வரவில்லை என்று அவள் ஒதுங்கப் பார்க்கிறாள்.
வயசுப் பெண்ணாக லட்சணமாகக் கல்யாணம் கார்த்திகைன்னு குடும்பத்தில் இருந்து பேர் சொல்ல மாட்டாயோ இப்படி இதுக நார்நாராகக் கிழிச்சிப் போட வந்து மாட்டிப்பியோ?
அந்த வகையில் இந்நாட்டில் ஏட்டுக் கல்வி முறை பயனளிக்கவில்லை என்று அவர் கண்டாரே ஒழிய மேலை நாட்டுக் கல்வியை அவர் வெறுக்கவில்லை.
அந்த இலட்சியங்களை வெற்றிகரமாகச் செயல் முறையாக்கியதாக நீங்கள் நம்பிக் கொண்டிருக்கும் அந்தத் தலைவரே தம் கட்சிக்காக இலட்சியத்தைப் பலி கொடுத்து விட்டுக் கட்சியை வலுவாக்க வேறொரு மனிதருக்கு வாக்குக் கொடுத்தார்.
அந்த விலை நாட்டின் தலைமைப் பொறுப்பு அல்லது பதவி அம்மணி காந்தியம் எந்நாளும் நடைமுறைக்கு ஒத்து வரமுடியாத பிதற்றல் என்பதை ஒத்துக் கொள்ளுங்கள் என்று கறுவல் முகம் எழும்பி உட்கார்ந்து கெக்கலி கொட்டுகிறது.